CELEX: 62008CN0439
Language: el
Date: 2008-10-06 00:00:00
Title: Υπόθεση C-439/08: Αίτηση για την έκδοση προδικαστικής αποφάσεως, την οποία υπέβαλε το Hof van beroep te Brussel (Βέλγιο) στις 6 Οκτωβρίου 2008 — VZW Vlaamse federatie van verenigingen van Brood- en Banketbakkers, Ijsbereiders en Chocoladebewerkers VEBIC

6.12.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 313/19
            
         Αίτηση για την έκδοση προδικαστικής αποφάσεως, την οποία υπέβαλε το Hof van beroep te Brussel (Βέλγιο) στις 6 Οκτωβρίου 2008 — VZW Vlaamse federatie van verenigingen van Brood- en Banketbakkers, Ijsbereiders en Chocoladebewerkers «VEBIC»
   (Υπόθεση C-439/08)
   (2008/C 313/28)
   Γλώσσα διαδικασίας: η ολλανδική
   Αιτούν δικαστήριο
   Hof van beroep te Brussel
   Διάδικος στην υπόθεση της κύριας δίκης
   
      Προσφεύγων: VZW Vlaamse federatie van verenigingen van Brood- en Banketbakkers, Ijsbereiders en Chocoladebewerkers «VEBIC»
   
      Έτεροι διάδικοι: Raad voor de Mededinging and Minister van Economie
   Προδικαστικά ερωτήματα
   
               1)
            
            
               Πρέπει [ο κανονισμός 1/2003 (1) του Συμβουλίου, της 16ης Δεκεμβρίου 2002, για την εφαρμογή των κανόνων ανταγωνισμού που προβλέπονται στα άρθρα 81 και 82 της Συνθήκης, και ειδικότερα τα άρθρα του 2, 15, παράγραφος 3, και 35, παράγραφος 1], να ερμηνευθ[εί] υπό την έννοια ότι οι εθνικές αρχές ανταγωνισμού αρύονται ευθέως από τις διατάξεις αυτές τη δυνατότητα να υποβάλουν γραπτές παρατηρήσεις επί των ισχυρισμών που προβάλλονται στο πλαίσιο μιας δίκης επί προσφυγής κατά αποφάσεως των αρχών αυτών, και ακόμη να προβάλουν πραγματικούς και νομικούς ισχυρισμούς, με αποτέλεσμα ένα κράτος μέλος να μη μπορεί να άρει τη δυνατότητα αυτή;
            
         
               2)
            
            
               Πρέπει οι ίδιες διατάξεις να ερμηνευθούν υπό την έννοια ότι, για την αποτελεσματική εφαρμογή των κανόνων ανταγωνισμού με σκοπό την προστασία του γενικού συμφέροντος, οι δημόσιες εποπτεύουσες αρχές που έχουν οριστεί ως αρχές ανταγωνισμού πρέπει να έχουν όχι μόνον τη δυνατότητα αλλά και την υποχρέωση να μετέχουν στις δίκες επί των προσφυγών κατά των αποφάσεών τους, προβάλλοντας την άποψή τους με πραγματικούς και νομικούς ισχυρισμούς;
            
         
               3)
            
            
               Αν τα ερωτήματα 1 και 2 χρήζουν καταφατικής απαντήσεως, πρέπει οι διατάξεις αυτές να ερμηνευθούν υπό την έννοια ότι, όταν δεν υπάρχουν εθνικές διατάξεις σχετικά με τη συμμετοχή της αρχής ανταγωνισμού στη δίκη επί προσφυγής και όταν έχουν οριστεί διάφορες αρχές, η αρχή που είναι αρμόδια για τις αποφάσεις που απαριθμούνται στο άρθρο 5 του κανονισμού είναι και εκείνη που μετέχει στη δίκη επί της προσφυγής κατά αποφάσεώς της;
            
         
               4)
            
            
               Χρήζουν διαφορετικής απαντήσεως τα πιο πάνω ερωτήματα όταν κατά την εθνική νομοθεσία η αρχή ανταγωνισμού ενεργεί ως δικαστήριο και/ή όταν η τελική απόφαση λαμβάνεται μετά από έρευνα διεξαχθείσα από όργανο το οποίο ανήκει στο δικαστήριο αυτό και είναι επιφορτισμένο με τη διατύπωση αιτιάσεων και την κατάρτιση σχεδίου αποφάσεως;
            
         
      (1)  ΕΕ L 1, σ. 1.